section_heading: Privreda
paragraph_text: Njihova tipična kultura je gorka manioka koja najbolje uspjeva na njihovom plemenskom području koje nema toliko izraženo kišno i sušno razdoblje, pa se sadi u bilo koe doba godine, a ubire se osam mjeseci kasnije. Uz manioku sade i nešto kukuruza, duhan, slatki krumpir, bananu, koku, čili-papričice, ananas, mango, šećernu trsku i pupunha-palmu (Bactris gasipaes). Nakon jedne ili dvije godine prisiljeni su se odseliti dalje i ostaviti zemlju na ugaru, no kroz to vrijeme zasašeno voće i dalje daje plodove, dok žene koje se bave uzgojem manioke, imaju više polja u različitim fazama proizvodnje tako da manioke imaju preko cijele godine. Uz obradu zemlje Tanimuke se bave i lovom (sa psima) i ribolovom.